Il-Professur Peter Mavo B.A.(Ed.)(Hons),B.A.(Hons)(Lond.),M.Ed.(Alberta),Ph.D.(TorontojFRSA Fakultà tal-Edukazzjoni L-Università fl-Ewropa: Lil fejn2' F'ħafna pajjiżi l-edukazzjoni ogħla tinsab taħt attakk. Minflok inwessgħu d- diskors sabiex l-universitajiet u l-istituzzjonijiet tal-edukazzjoni ogħla jwieġbu għall- bżonnijiet demokratiċi tas-soċjeta', qed nippreżentaw dawn l-istituzzjonijiet bħala forma oħra ta' kummerċ immexxi mil-liġi tas-suq miftuh. Dawn l-istituzzjonijiet jixirqilhom rwol akbar minn dak ristrett għall-oqsma tal-ekonomija u l-impieg. Hemm letteratura vasta internazzjonali li tikkritka il-merċifikazzjoni ta' dawn l-entitajiet. Din il-letteratura twissina dwar il-periklu li l-edukazzjoni tinbidel minn mezz li tagħti sehemha għat-tisħiħ tal-isfera pubblika għal sempliċi agenzija ta' taħrig. Dak li qed jinkiteb f'din il- letteratura kritika jorbot ma' dak li qed iseħħ fl-Ewropa anki permezz tad-diskors dominanti u linji ta' tmexxija mfassalin mill-Unjoni Ewropeja. ' Iżda, b'xorti tajba, hemm kontestazzjoni qawwija dwar din il-kwistjoni li għadni kif semmejt f'ħafna rkejjen tal-kontinent, bi protesti, 'sit-ins' u okkupazzjoni ta' dawn l- istituzzjonijiet minn-naħa tal-istudenti. Dawn l-azzjonijiet mgħandhomx jinfatmu mill- azzjonijiet u aġir politiku li nsibu f'hafna pajjiżi Ewropej rigward id-dejn, il-limiti ta' demokrazija rappreżentattiva, il-korruzjoni politika, il-politika mingħajr sisien morali, l- għixien imwiegħer. Nikkwota student attivist li qed jissielet kontra r-riformi neoliberali tal-Universita' ta' Vjenna li jsostni li 'ser niksbu ħafna aktar kwalifiki mill-ġenituri tagħna mingħajr ma ngawdu l-istess livell ta' għixien'. L-universitajiet u l-istituzzjonijiet l-oħra ta' edukazzjoni ogħla huma mħegga biex isiru ċentri ta' tħejjija mprenditorjali u biex jippreparaw iż-żgħażagħ u nies oħra għax- xogħol. Qed naraw proċess ta' armonizzazzjoni bħala parti mill-hekk imsejjaħ proċess ta' Bologna. Dan il-proċess iġib miegħu numru ta' proċeduri burokratiċi. Din is-sitwazzjoni mejlet, mhux ftit, il-bilanċ ta' poter favur l-amministrazzjoni ċentrali għas-spejjeż tas- settur akkademiku. Il-kejl jifforma parti integrali minn dan il-proċess. Għalhekk il- kwalita' titkejjel primarjament permezz tat-trasformazzjoni ta' proċessi kumplessi ta' tagħlim f'numru ta' indikaturi kwantitattivi- niġġudikaw kollox fuq il-bażi ta' riżultati ('outcomes') li nistgħu nkejlu faċilment. Korsijiet li darba spikkaw minħabba t-tul u l-profondita' tagħhom qsaru fil-kredits u saru jibbażaw biss fuq 'outcomes'. Membri tal-korp akkademiku jsiru 'accountable', jwieġbu għal għemilhom billi jikkonformaw ma' sistema ta' proċeduri burokratiċi li jeħdu ħafna ħin. Mhux qed inhallat 'accountabilitv' ma' responsabilita' morali. M' għandi xejn kontra din tal-aħħarl Dan inaqqas mill-ħin u enerġija biex l-akkademiċi jwettqu dak li normalment hu l-aktar mistenni minnhom, jiġifieri li joħolqu u jiddiseminaw l-għerf — li jagħmlu riċerka u jipprofessaw. Ħafna mir-riċerka li takkwista sostenn finanzjarju tieħu il-forma ta' R £ D- riċerka u żvilupp. Il-kejl prinċipali hu l-ammont ta' flus li kapaċi tattira. Xogħol komunitarju ma jingħatax ir-rikonoxximent akkademiku li jixraqlu, jekk mhux ukoll insibu min jistmerru. Tista' tkun xi ħaga li nassoċjaw ma' universita tat-tieni jew tielet livell f'sistema diversifikata li tikklassifika l-istituzzjonijiet tal-edukazzjoni ogħla f'kategoriji differenti: ċentri ta' riċerka mondjali, ċentri bl-enfasi fuq tagħlim u ċentri regjonali. F'dan ix-xenarju, hemm il-periklu li ssir separazzjoni bejn it-tagħlim u r-riċerka. Insibu enfasi kbira fuq il-privatizzazzjoni. Id-distinzjoni bejn il-privat u l-pubbliku qed tiċċajpar, dejjem b'xaqliba lejn tal-ewwel. Fondi pubbliċi jservu bżonnijiet privati. Dan kollu għandu mplikazzjonijiet għall-akkademiċi, speċjalment dawk f''teaching universities' (dawk fejn l-akbar enfasi qiegħda fuq it-tagħlim), għax iridu jħabbtu wiċċhom ma' numri kbar ta' studenti u lezzjonijiet. Għall-kuntrarju, dawk li jinsabu f'universitajiet hekk imsejħa ta' klassi mondjali jgawdu minn ħafna faċilitajiet u anki assistenza għar-riċerka. Toqla kbira ta' tagħlim u superviżjoni tħalli ftit spazju għar- riċerka u għall-kontribuzzjonijiet fl-isfera pubblika. Jibqa' ftit ħin u nifs għal tisħib f'inizjattivi li joffru aċċess lill-membri differenti tal-komunita'. Jibqa' ftit ħin u nifs sabiex akkademiċi jestendu l-faċilitajiet u xogħol tal-universita' f'komunitajiet differenti (outreach). L-istess jista' jingħad għall-kontribuzzjonijiet bħal kitba ta' artikli u blogs fl- istampa u online. Proċeduri ta' assessjar ta' riċerka jwettqu pressjoni fuq akkademiċi biex jippublikaw f'rivisti tal-ogħla kategorija, u dan biex wiehed ikun jista' jżomm il- programm għaddej u mhux sempliċiment għal skopijiet individwali. Għalhekk jonqos il- ħin għall-impenn pubbliku li ma jwassal għal ebda rikonoxximent u rikompens akkademiku. Dipartimenti universitarji kapaċi jiddeġeneraw f'appendiċi ta' kumpaniji u ministeri li jipprovdulhom il-flus. U hekk il-kontribut soċjali f'sens wiesgħa li kien wieħed mis-sisien tal-universitajiet, jispiċċa fix-xejn. Dan kollu ma tantx jawgura tajjeb għal oqsma bħal dawk tal-istudji umanistiċi u x-xjenzi soċjali li, għalhekk, isiru dipendenti fuq sorsi ta' fondi li min-naħa tagħhom jistgħu jillimitaw jew anki jiddeterminaw x'isir fir-riċerka u x'isir minnha meta titlesta. Min jiffinanzja r-riċerka (eż. Korporazzjoni) jista' jżomm. ir-riċerkaturi milli jippubblikaw ir-riżultati tar-riċerka, speċjalment jekk dawn jitfgħu dawl ikrah fuq l- azjenda. Dan ix-xenarju mhux differenti minn dak li wieħed jiltaqa' miegħu fl-Istati Uniti li, flimkien mal-Asja tax-Xlokk, titiqies bħala wieħed mill-kompetituri ewlenin tal- Ewropa għal dak li għandu x'jaqsam mal-'internazzjonalizzazzjoni' — il-ħila li tattira studenti minn pajjiżi barra l-Unjoni Ewropeja. Dawn l-istudenti jistgħu jħallsu miżati għoljin u b'hekk iżidu l-introjtu tal-Universita'. Il-preżenza ta' universitajiet privati f'ħafna pajjiżi, bhat-Turkija, Ċipru, Estonja, Ungerija u membri ġodda oħrajn tal-UE, twassal għal aktar importanza mogħtija lill-profitt. Kollox juri li hemm tnaqqis sostanzjali fir-rwol: tal-istituzzjonijiet tal-edukazzjoni ogħla fl-iżvilupp tal-isfera pubblika demokratika. Dawn l-istituzzjonijiet ikomplu jservu bħala aġenziji ta' taħrig f'sistema li qed tfalli fil-ħolqien ta' impiegi u fejn it-tort jitneħħa minn fuq is-sistema li ħolqot din il- kriżi u jintefa' fuq in-nies li, skont ma jingħad, m'għandhomx il-ħiliet meħtieġa. Dawk l-oqsma akkademiċi li ma joffrux skop utilitarju jsofru f'dan it-tip ta' xenarju. Id-Dipartimenti akkademiċi relevanti jridu jivvintaw lilhom nfushom mill-ġdid f'termini ta' impjegabilita'. Meta l-profitt isir l-aktar ħaġa importanti, speċjalment f'universitajiet privati li jibbenefikaw minn finanzjament indirett mill-istat (eż. boroż ta' studju, tnaqqis fit-taxxa u rikompens fil-ħlas tat-taxxa), l-enfasi tkun fuq tagħlim li jwassal għal suċċess fl-eżamijiet sempliċement biex jgħaddu mit-test. Ftit li xejn insibu bilanċ bejn tagħlim u riċerka. Madanakollu, ħafna Ewropej mhux qed joqogħdu għal dan. Speċjalment dawk li jaħdmu għall-ġustizzja soċjali qed iqisu ħafna minn dan id-diskors u għemil bħala wieħed neoliberali. Fl-Ewropa ċentrali, dan id-diskors qed iġib fix-xejn kunċetti kemxejn elitisti bħal dawk ta'bildung u l-idea ta' Humboldt dwar kif kellha tkun l-universita' Ġermaniża. Jekk il-kunċett antik tal-universita' hu wieħed elitist maqtugħ mir-rejaltajiet ta' Ilum, għandu jinbidel f'wieħed li għandu konnotazzjonijiet aktar demokratiċi u wisgħin. M' għandux jidjieq bħalma qed jidjieq il-kunċett attwali tal-Istat, speċjalment fejn jidħlu programmi soċjali (Alla jbierek, m'hemm l-ebda djuq meta l-istat jidħol biex jagħmel tajjeb għall-banek f'mumenti ta' kriżi fiskali). F'dawn iċ-ċirkostanzi, jitwarrab l-element kritiku, ingredjent ewlieni f'kunċett ta' ċittadinanza tassew demokratika. Studenti fl-Awstrija, l-Ungerija, il-Kroazja u partijiet oħra tal-Ewropa fehmu dan. Ingħaqdu ma' akkademiċi biex jieħdu azzjoni kontra din is-sitwazzjoni. Ħafna drabi dan il-ferment u ċaqliq jieħu xejra internazzjonali, hekk kif ġara meta studenti Ungeriżi mblukkaw tren li kien qed iġorr esperti fl-edukazzjoni ogħla lejn Vjenna, fejn kienu se jiltaqgħu. Studenti fiż-żewg pajjiżi, iġifieri l-Awstrija u l-Ungerija, ikkordinaw l-isforzi tagħhom. Dan ifakkarna f'dak li ġara fil-Greċja fit-8 ta' Ġunju, 2006, meta 20,000 student ħadu parti f'marċ fiċ-ċentru ta' Ateni. Dan il-marċ kien l-akbar wieħed organizzat minn studenti f'dawk l-aħħar għoxrin sena. L-edukazzjoni ogħla toffri spazju pubbliku li ħafna lesti jiġġieldu għalih. Il-Greċja kienet waħda mill-aħħar pajjiżi li rreżistiet il- mewġa ta' riformi li kienet għaddejja fl-Ewropa. Bħala parti mir-reżistenza għall-ġunta militari (1967-1974), sezzjonijiet kbar tas-soċjeta' Griega ddfendew bil-qawwa l- edukazzjoni ogħla bħala ġid pubbliku, u prinċipju mnaqqax fil-Kostituzzjoni tal-pajjiż. Ir-riformi li l-gvern li twarrab is-sena l-oħra pprova jdaħħal, bħala parti mill-miżuri ta' awsterita', kienu ta' theddida għal dan il-prinċipju. Kif indikat f'stqarrija li ħarget mingħand akkademiċi Griegi u li rċeviet appoġġ minn numru kbir ta' persuni mid-dinja kollha, il-Gvern Grieg ipprova jnaqqas l-baġit għall-edukazzjoni b'rata ta' ħamsin fil- mija. Dan il-baġit kien fost l-anqas fil-UE. Il-Gvern uża l-iskuża tal-bżonn ta' titjib fil- kwalita' tal-edukazzjoni u anki l-bżonn ta' armonizzazzjoni ma' livelli internazzjonali. Kellu jkun hemm tnaqqis sostanzjali fl-ingaġġ ta' nies akkademiċi ġodda b'rata ta' 1:10. L-abbozz għadda minkejja l-protesti mill-komunitajiet akkademiċi Griegi u internazzjonali. B'xorti tajba, l-awtoritajiet kellhom iċedu aktar tard minħabba pressjoni popolari — rebħa kbira għall-attivizmu mill-qiegħ (grassroots). Dawn ix-xenarji, li nsibu f'pajjiżi mgħarrqa fid-dejn, dak li bl-Ingliż jissejjaħ jaħdem id f'id ma' muvimenti oħra. Hekk kien il-każ fi Vjenna fejn għalliema tal- Kindergarten ingħaqdu ma' studenti u akkademiċi mill-universita' (iż-żewġ truf tal-firxa edukattiva) fl-azzjoni magħrufa bħala 'Unibrennt' (L-Universita qiegħda taqbad in-nar). Dan ifakkarna f'avvenimenti reċenti barra mill-Ewropa, speċjalment il-protesti ta' l- istudenti fiċ-Ċile u dawk fil-provinċja ta' Quebec, ġewwa l-Kanada, f'Marzu li għadda u li baqgħu sejrin sas-sajf. Anki fil-protesti tal-indignados insibu diversi għaqdiet u muvimenti soċjali jaħdmu flimkien. — Anki hawn l-edukazzjoni ogħla tingħata prominenza, flimkien ma' kwistjonijiet bħal korruzzjoni, qgħad, faqar antik u ġdid, spekulazzjoni finanzjarja— jwasslu għall-espressjoni pubblika ta' għadab kontra l-istrutturi soċjali u politiċi nġusti.' 'intellettwali pubbliċi'. Niżbaljaw jekk niżvalutaw ir-rwol tal-istudenti hawnhekk. F'ħafna pajjiżi, ħargu diversi intellettwali pubbliċi mill-korp tal-istudenti. Ir-riformi neoliberali tal-universitajiet jagħtu opportunita' lill-akkademiċi u studenti biex jingħaqdu bħala 'intellettwali pubbliċi' u mhux biss jiddenunzjaw ir-riformi iżda anki jitrattawhom bhala kwistjonijiet pubbliċi wesgħin, kwistjonijiet b'ħafna mplikazzjonijiet soċjali. Dan ifisser li rridu nimpostaw il-kritika tar-riformi fl-edukazzjoni ogħla bħala parti mill-kritika tal-politika neoliberali inġenerali, politika li kull ma tmur tkompli tinxtered. Din il-politika twassalna biex inħarsu lejn is-soċjeta' bħala suq bla limiti. Permezz ta' din il-politika, l-ispazji pubbliċi jsiru ċentri ta' konsum, li jinbiegħu u jinxtraw —spazji maħkuma mill-forza tal- korporazzjonijet kummerċjali. U dawn huma l-istess entitajiet li daħħluna f'waħda mill- akbar kriżijiet ekonomiċi u soċjali fl-istorja tal-umanita'. Għalhekk, issa li nafu fiex wassluna dawn ir-riformi neoliberali għandna aktar u aktar raġuni ma nerġgħux nirrepetuhom. Akkademiċi, studenti u l-bqija tal-popolazzjoni inġenerali għandhom jimpenjaw ruħhom fi sforz kollettiv ħalli nibdew nikkonċepixxu mill-ġdid l-edukazzjoni ogħla bħala spazju pubbliku ta' ħtiega kbira u li mingħajru ma ngħaddux. L-edukazzjoni qiegħda hemm mhux biss għall-impjegabilita', li mhux bilfors tfisser impieg, iżda bħala element kruċjali fl-iżvilupp ta' demokrazija komprensiva u b'saħħitha li tinkludi wkoll l-iżvilupp tal-individwu kollu jew kollha u mhux parti minnu jew minnha. L-istudji umanistiċi u x- xjenzi soċjali huma importanti għal dan il-għan u għandna niddefenduhom bil-ħegga kollha. Dan l-isforz għandu jitwaħħad ma' sforz ieħor li jista' jseħħ fi ħdan muvimenti soċjali u istituzzjonijiet tal-edukazzjoni tal-ħaddiema sabiex jinħolqu forom alternattivi ta' tagħlim f'dawn l-oqsma. Ħafna mill-istudenti li pprotestaw ġo Vjenna u oħrajn f'pajjiżi oħra fittxew toroq ġodda għat-tifrix ta' din it-tip ta' edukazzjoni demokratika. Bħala parti mill-protesta ġenerali nħolqu attivitajiet edukattivi ta' xejra mhux formali. Rajna attivitajiet simili wkoll fl-okkupazzjoni ta' Wall Street u ta' Londra u bnadi ohra. L-okkupazzjoni ta' Londra tat bidu għal Tent Universitv, sit ta' tagħlim 'grassroots' non-formali, waqt li 'Unnibrennt' fi Vjenna wasslet għall-ħolqien ta' universita' alternattiva mmexxija mill-istudenti. Dawn l-esperjenzi jgħinuna nfittxu toroq ġodda fil-qasam tal-edukazzjoni ogħla. Dawn jinkludu l-possibilita' li nieħdu lura ħafna mill-istudji umanisitiċi u tax-xjenzi soċjali, kif ukoll studji interdixxiplinari (bħal studji kulturali), lejn il-qasam fejn spikkaw fil-bidu-l-edukazzjoni tal-adulti. Dan għandu jkun impenn fuq żewġ naħat, fil-kampus universitarju u fil-komunita'. Il-provvista komunitarja barra mill-universita' m'għandhiex tkun alternattiva għal dak li toffri l-universita, ħlief fil-mod kif noħolqu l-ambjenti ta' tagħlim — b'aktar enfasi fuq djalogu u edukazzjoni parteċipattiva milli nistennew li nsibu f'ambjent tradizzjonali universitarju. Għall-kuntrarju, f'dan iż-żmien ta' qtugħ drastiku fil-finanzi għal dawn l-oqsma, l-provvista komunitarja tkompli turi l-importanza ta' dawn l-oqsma ta' studju fil-proċess kontinwu ta' żvilupp soċjali. Akkademiċi u studenti li jemmnu f'edukazzjoni ogħla demokratika għandhom jaċċettaw din l-isfida u jipparteċipaw bi sħiħ f'din it-tip ta' azzjoni pedagoġika. Naħseb li fejn tidħol l-edukazzjoni ogħla, ninsabu f'salib it-toroq. Għandna sfidi u għażliet importanti quddiemna. Importanti li nixtarru sew u nagħżlu fuq bażi ta' prinċipji demokratiċi sodi u mhux nimxu skont il-moda u b'hekk naqgħu għal prinċipji neoliberali dojoq mingħajr ebda bażi etika. Niżżi ħajr lill-Professur John P. Portelli tal-kummenti tiegħu għall-abbozz ta' dan id- diskors.